**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL LIANOS ŽILINSKIENĖS SKYRIMO Į KlAIPĖDOS LOPŠELIO-DARŽELIO „ŽUVĖDRA“ DIREKTORIAUS PAREIGAS“**

**1. Sprendimo projekto esmė, tikslai ir uždaviniai.**

2018 m. lapkričio 20 d. įvyko konkursas Klaipėdos lopšelio-darželio „Žuvėdra“ direktoriaus pareigoms eiti. Šiuo sprendimo projektu prašome skirti konkursą laimėjusį asmenį Lianą Žilinskienę į Klaipėdos lopšelio-darželio „Žuvėdra“ direktoriaus pareigas penkerių metų kadencijai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas 2018 m. gruodžio 12 d. gavus konkurso laimėjusios Lianos Žilinskienės prašymą skirti nuo 2019 m. sausio 21 d. Klaipėdos lopšelio-darželio „Žuvėdra“ direktore, laimėjus konkursą.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas penkeriems metams atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau–Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

2018 m. lapkričio 20 d. vykusiame konkurse į Klaipėdos lopšelio-darželio „Žuvėdra“ direktoriaus pareigas dalyvavo vienintelė pretendentė Liana Žilinskienė, iš galimos maksimalios (5 balų) komisijos narių skiriamos konkursinio balo dalies surinko 4,63 balo ir paskelbta laimėjusia konkursą.

**3. Kokių rezultatų laukiama.**

Bus paskirtas Klaipėdos lopšelio-darželio „Žuvėdra“ vadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą (toliau Darbo apmokėjimo įstatymas) ir Klaipėdos miesto savivaldybės biudžetinių įstaigų vadovų darbo apmokėjimo sistemos aprašą, patvirtintą Klaipėdos miesto savivaldybės tarybos 2018 m. rugsėjo 27 d. sprendimu Nr. T2- 196 (toliau Aprašas).

Vadovaujantis Darbo apmokėjimo įstatymo 8 straipsnio 2 dalimi, mokyklų vadovų, jų pavaduotojų ugdymui pareiginės algos pastovioji dalis nustatoma pagal Darbo apmokėjimo įstatymo 5 priedo VIII skyrių, atsižvelgiant į mokykloje ugdomų mokinių skaičių, pedagoginio darbo stažą ir veiklos sudėtingumą. Vadovaujantis Aprašo 10. punktu, švietimo įstaigų vadovų pareiginės algos pastoviosios dalies koeficiento dydis nustatomas pagal Darbo apmokėjimo įstatymo 5 priede nustatytas koeficientų ribas Savivaldybės mero potvarkiu, švietimo įstaigos vadovui teikiant motyvuotą prašymą bei atsižvelgiant į Švietimo skyriaus pateiktą išvadą dėl prašymo pagrįstumo, atsižvelgiant į mokykloje ugdomų mokinių skaičių, pedagoginio darbo stažą (pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina Lietuvos Respublikos švietimo ir mokslo ministras), vadovavimo tai švietimo įstaigai darbo stažą, vadovavimą švietimo įstaigai su specialiosios mokyklos ar specialiojo ugdymo grupės paskirtimi, įgyvendinamų ugdymo programų skaičių (priedas).

Klaipėdos lopšelyje-darželyje „Žuvėdra“ ugdomų mokinių skaičius yra 178, Liana Žilinskienė turi daugiau kaip 15metų pedagoginio darbo stažą, vadovavimo tai švietimo įstaigai darbo stažo neturi, Klaipėdos lopšelis-darželis „Žuvėdra“ nėra švietimo įstaiga su specialiosios mokyklos ar specialiojo ugdymo grupės paskirtimi, įgyvendinamų ugdymo programų (pradinio, pagrindinio, vidurinio) neturi, todėl, vadovaujantis Aprašo priedu, pareiginės algos pastoviosios dalies koeficiento dydis 9,92 pareiginės algos baziniais dydžiais (toliau – BD).

**6. Lėšų poreikis sprendimo įgyvendinimui.**

Nuo 2019 m. sausio 21 d. būtų taikomas pareiginės algos pastoviosios dalies koeficientas 9,92 pareiginės algos baziniais dydžiais.

Metinis įstaigos vadovo darbo užmokesčio fondas sudarytų 20896,65 Eur su socialinio draudimo įmokomis.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaiga turės vadovą.

PRIDEDAMA:

1. Klaipėdos miesto savivaldybės mero 2018 m. lapkričio 19 d. potvarkio Nr. M-62 „Dėl Klaipėdos lopšelio-darželio „Žuvėdra“ direktoriaus pareigoms eiti atrankos komisijos sudarymo“ kopija**,** 1 lapas.
2. Pretendentų į Klaipėdos lopšelio-darželio „Žuvėdra“ direktoriaus pareigas konkurso 2018m.lapkričio 20 d. protokolo Nr. ADM-728 išrašas, 1 lapas.
3. 2018 m. gruodžio 12 d. Lianos Žilinskienės prašymo priimti į darbą kopija, 1 lapas.
4. Teisės aktų išrašas, 4 lapai.
5. Lietuvos Respublikos specialiųjų tyrimų tarnybos 2018-12-05 raštas Nr. 4-01-9836, 1 lapas.

Personalo skyriaus vedėja Inga Gelžinytė-Litinskienė